2018年5月10號晏晝五點十分，運順新邨a座二十三樓一個單位發生工業意外。一個四十八歲嘅男人被發現瞓響嗰廳到，消防救護員接報嚟到，證實佢頭部重創，已經死咗。司警話經初步調查，死者係揸中國往來港澳通行證、被人請嚟響事發單位做嘢拆磚牆，懷疑被冧落嚟嘅磚頭扑親個頭，死者頭部骨折，冇發現其他可疑傷痕，案件已經交畀調查科跟進。